stanford-oval/wikipedia huggingface dataset:
หินแห่งสโคน

แบบจำลองหินแห่งสโคน
หินแห่งสโคน (อังกฤษ: Stone of Scone สกอต: Stane o Scone) หรือเรียกได้อีกอย่างหนึ่งว่า หินแห่งชะตา (Stone of Destiny) และมักเรียกกันในประเทศอังกฤษว่า "หินราชาภิเษก" ซึ่งเป็นหินทรายสีแดงทรงสี่เหลี่ยมผืนผ้าซึ่งใช้ในพิธีบรมราชาภิเษกของพระมหากษัตริย์แห่งสก็อตแลนด์มาเป็นเวลานับร้อยๆปี และในภายหลังรวมถึงพระมหากษัตริย์แห่งอังกฤษ บริเตนใหญ่ และสหราชอาณาจักรด้วย ตามประวัติศาสตร์แล้ว หินแห่งสโคนถูกเก็บรักษาไว้ที่แอบบีย์สโคน (Scone Abbey) ในเมืองสโคน ใกล้ๆกับเมืองเพิร์ธ ในประเทศสก็อตแลนด์
หินแห่งสโคนมีขนาดประมาณ 26 นิ้ว (660 มิลลิเมตร) x 16.75 นิ้ว (425 มิลลิเมตร) x 10.5 นิ้ว (270 มิลลิเมตร) และมีน้ำหนักประมาณ 336 ปอนด์ (152 กิโลกรัม) ด้านบนของหินจะมีห่วงเหล็กซึ่งใช้สำหรับการเคลื่อนย้ายได้สะดวก ซึ่งหินแห่งสโคนได้ถูกใช้งานครั้งล่าสุดในปีค.ศ. 2023 ในพระราชพิธีราชาภิเษกของสมเด็จพระเจ้าชาลส์ที่ 3 แห่งสหราชอาณาจักร
บรรณานุกรม

No Stone Unturned: The Story of the Stone of Destiny, Ian R. Hamilton, Victor Gollancz and also Funk and Wagnalls, 1952, 1953, hardcover, 191 pages, An account of the return of the stone to Scotland in 1950 (older, but more available, look on ABE)
Taking of the Stone of Destiny, Ian R. Hamilton, Seven Hills Book Distributors, 1992, hardcover, ISBN 0-948403-24-1 (modern reprint, )
Martin-Gil F.J., Martin-Ramos P. and Martin-Gil J. "Is Scotland's Coronation Stone a Measurement Standard from the Middle Bronze Age?". Anistoriton, issue P024 of 14 December 2002.
The Stone of Destiny: Symbol of Nationhood by David Breeze, Chief Inspector of Ancient Monuments, and Graeme Munro, Chief Executive, Historic Scotland; Published by Historic Scotland 1997: ISBN 1-900168-44-8
หินชนวน

| --- | --- |
หินแปร
หินชนวน
องค์ประกอบ
หลัก: ควอตซ์, มัสโคไวท์/อิลไลท์
รอง: ไบโอไทต์, คลอไรต์, ฮีมาไทต์, ไพไรต์ Specific gravity: 2.7 – 2.8
หินชนวน (อังกฤษ: Slate) เป็นหินแปรที่มีเม็ดละเอียด มีริ้วขนาน และเป็นเนื้อเดียวกัน มีต้นกำเนิดจากหินตะกอนชนิดดินดานผ่านการแปรสภาพบริเวณไพศาลระดับต่ำ ซึ่งตัวหินตะกอนประกอบด้วยดินเหนียวหรือเถ้าภูเขาไฟ หินชนวนเป็นหินแปรมีริ้วขนานที่มีเม็ดหินเล็กที่สุด
ริ้วขนานของหินชนวนเกิดจากการบีบอัดอย่างรุนแรงจนทำให้สะเก็ดดินเหนียวเม็ดเล็กงอกใหม่เป็นระนาบตั้งฉากกับแรงอัด ทำให้ริ้วขนานไม่สอดคล้องกับชั้นตะกอนเดิม เมื่อกรีดหินทางขนานกับริ้วขนานด้วยเครื่องมือเฉพาะในเหมืองหิน หินชนวนจะแสดงคุณสมบัติที่เรียกว่าแนวแตกถี่ ก่อเป็นแผ่นหินเรียบที่ใช้สำหรับมุงหลังคา ปูกระเบื้องปูพื้น และวัตถุประสงค์อื่น ๆ หินชนวนมักเป็นสีเทาโดยเฉพาะอย่างยิ่งเมื่อเห็นคลุมหลังคา อย่างไรก็ตามหินชนวนสามารถเกิดขึ้นในหลากหลายสีแม้จะมาจากที่เดียว ตัวอย่างเช่นหินชนวนจากนอร์ทเวลส์ ซึ่งสามารถพบได้ในเฉดสีเทาหลายเฉดตั้งแต่สีซีดไปจนถึงสีเข้ม และอาจเป็นสีม่วง สีเขียว หรือสีฟ้าได้เช่นกัน หินชนวนมักถูกสับสนกับหินชีสต์หรือหินดินดานซึ่งเป็นที่มาของหินชนวน
นอกจากใช้สำหรับหินแล้ว คำว่า "ชนวน" ยังใช้สำหรับวัตถุบางประเภทที่ทำจากหินชนวนอีกด้วย เช่น กระดานชนวน
การใช้ > หินชนวนในอาคาร

หินชนวนถูกใช้ในการทำหลังคา เมื่อหินชนวนแตกแล้วจะรักษาลักษณะธรรมชาติ ในขณะที่ยังคงค่อนข้างแบนและง่ายต่อการซ้อนกัน มี "Slate Booms" เกิดขึ้นในยุโรปหลายครั้งจากยุค 1870 จนกระทั่งสงครามโลกครั้งที่หนึ่งหลังจากการปรับปรุงระบบการขนส่งทางรถไฟ ถนน และทางน้ำ หินชนวนเหมาะสมอย่างยิ่งในการเป็นวัสดุมุงหลังคาเนื่องจากมีดัชนีการดูดซึมน้ำที่ต่ำมากซึ่งน้อยกว่า 0.4% ทำให้วัสดุทนต่อความเสียหายจากน้ำค้างแข็ง
การใช้ > การใช้งานอื่น ๆ

เนื่องจากหินชนวนเป็นฉนวนไฟฟ้าที่ดีและทนไฟ จึงมักถูกใช้เพื่อสร้างแผงสวิตช์ไฟฟ้าในช่วงต้นศตวรรษที่ 20 และควบคุมรีเลย์สำหรับมอเตอร์ไฟฟ้าขนาดใหญ่ เนื่องจากความเสถียรทางความร้อนและความเฉื่อยต่อสารเคมี หินชนวนถูกนำมาใช้กับส่วนบนโต๊ะในห้องปฏิบัติการและสำหรับโต๊ะบิลเลียด
หางล่าง

ในภาพนี้ หางล่างมีสีแดง
ในศิลปะการใช้ตัวพิมพ์และการเขียนด้วยลายมือ หางล่าง (อังกฤษ: descender) คือส่วนของตัวอักษรที่อยู่ต่ำกว่าเส้นฐานของไทป์เฟซ
ตัวอย่างเช่น ในตัวอักษร y หางล่างคือ "หาง" หรือส่วนของเส้นทแยงซึ่งอยู่ใต้ v ที่เกิดจากเส้นสองเส้นมาบรรจบกัน ส่วนในตัวอักษร p หางล่างคือก้านที่ทอดยาวผ่าน ɒ
ในฟอนต์อักษรละตินโดยส่วนใหญ่ เฉพาะตัวพิมพ์เล็ก เช่น g, j, q, p, y และบางครั้ง f จึงจะมีหางล่าง อย่างไรก็ตาม ฟอนต์บางตัวมีตัวเลขบางตัวที่มีหางล่างด้วย (โดยทั่วไปคือ 3, 4, 5, 7 และ 9) ตัวเลขดังกล่าวเรียกว่าตัวเลขแบบเก่า (ฟอนต์ตัวเอียงแท้บางตัว เช่น Computer Modern italic จะมีเลข 4 ที่มีหางล่าง แต่ไม่มีส่วนดังกล่าวในตัวเลขอื่น ๆ ฟอนต์ดังกล่าวไม่ถือเป็นแบบเก่า) ฟอนต์บางตัวยังมีตัวพิมพ์ใหญ่บางตัว เช่น J และ Q ที่มีหางล่างด้วย
ส่วนของอักขระที่ขยายเกินความสูงของตัวอักษรเอ็กซ์ ของฟอนต์นั้นเรียกว่าหางบน
ไทป์เฟซขนาดเล็กมักจะลดขนาดหางล่างลง เช่นในหนังสือพิมพ์ ไดเร็กทอรี หรือคัมภีร์ไบเบิลแบบพกพา เพื่อให้สามารถพิมพ์ข้อความบนแผ่นกระดาษได้มากขึ้นในเนื้อที่เท่าเดิม ในวันที่ 20 พฤษภาคม พ.ศ. 2345 ฟิลิป รัชเชอร์ แห่งเมืองแบนบรี ได้จดสิทธิบัตรไทป์เฟซใหม่ โดยไทป์เฟซดังกล่าวตัดหางล่างออก และย่อหางบนให้สั้นลง  ไทป์เฟซดังกล่าวไม่เป็นที่นิยม และเลิกใช้ไปหลังปี พ.ศ. 2395 ไทป์เฟซแสดงผล Art Nouveau Hobo และไทป์เฟซพาดหัว Permanent Headline ซึ่งกำจัดหางล่างนั้นได้รับความนิยมค่อนข้างมากตั้งแต่นั้นมา
จอแสดงผลคอมพิวเตอร์ในยุคแรก ๆ บางจอ (เช่น Compukit UK101) และเครื่องพิมพ์ (เช่น Commodore 4022 ) มีข้อจำกัดในเรื่องระยะห่างในแนวตั้งของอักขระ ทำให้ไม่มีที่ว่างพอสำหรับการแสดงหางล่างอย่างถูกต้อง ตัวอักษรที่มีหางล่างจะถูกเลื่อนขึ้นตามแนวตั้งให้ส่วนล่างของตัวอักษรเสมอกับเส้นฐาน ระบบในปัจจุบัน อันไม่มีข้อจำกัดนี้ เคยถูกเรียกว่ารองรับ หางล่างที่แท้จริง (true descenders)
เทียบกับอักษรไทย

บทความหลัก: ศิลปะการใช้ตัวพิมพ์ไทย
ตัวอักษรไทยบางตัวก็มีหางล่าง เช่น ฤ และ ฦ ฐานของตัวอักษรบางตัวก็นับเป็นหางล่างด้วย เช่น ฎ, ฏ, ญ, และ ฐ)
แหล่งข้อมูลอื่น

นิยามแบบพจนานุกรมของ หางล่าง ที่วิกิพจนานุกรม
กายวิภาคศาสตร์ของไทป์เฟซไทย
หุ่นจำลอง

พระอนุสรณ์ของโรเบิร์ตที่ 2 ดยุคแห่งนอร์มังดีพระราชโอรสพระองค์ใหญ่ในพระเจ้าวิลเลียมที่ 1 แห่งอังกฤษ ทำจากไม้โอ้คพรุ (Bog oak) ที่มหาวิหารกลอสเตอร์ซึ่งกล่าวกันว่าร่างของโรเบิร์ตจริงฝังอยู่ในหอประชุมสงฆ์
หุ่นจำลอง หรือ รูปสัญลักษณ์ผู้ตาย หรือ (อังกฤษ: Effigy) คือ หุ่น หรือรูปสัญลักษณ์ที่ใช้แทนผู้ตายซึ่งมักจะเป็นรูปปั้น หรือรูปสลักจากหิน หรือไม้ รูปสัญลักษณ์มักจะเป็นรูปเต็มตัวของผู้ตาย ที่มักจะตั้งอยู่ภายในวัดคริสต์ศาสนา อนุสรณ์ผู้ตายแตกต่างจาก “อนุสรณ์ที่เก็บศพ” ตรงที่อนุสรณ์ผู้ตาย จะเป็นเพียงสิ่งที่สร้างแทนผู้ตาย โดยไม่มีร่างของผู้ตายฝังอยู่ด้วยเช่นอนุสรณ์ที่เก็บศพ โดยทั่วไปรูปสัญลักษณ์ที่ทำ จะเป็นร่างนอนหงายพนมมือ หรือบางครั้งอาจจะคุกเข่าหรือยืนสวดมนต์ ในบางครั้งอนุสรณ์ผู้ตายจะเป็นเพียงครึ่งตัว เช่นเหรียญที่มีภาพอับราฮัม ลิงคอล์นครึ่งตัว
รูปสัญลักษณ์ผู้ตายอาจจะใช้ในพิธีทางศาสนาเพื่อแทนผู้ที่ไม่เป็นที่นิยม เช่นการเผารูปเพื่อแสดงถึงการกำจัดผู้ตาย  เช่นในอังกฤษจะมีการเผารูปสัญลักษณ์ที่ทำจากฟางหรือเศษวัสดุเป็นรูปกาย ฟอคส์ (Guy Fawkes) ทุกวันที่ 5 พฤศจิกายนของทุกปี เพี่อเป็นการระลึกถึงกาย ฟอคส์ผู้มีส่วนในการวางการคบคิดระเบิดรัฐสภาอังกฤษ (Gunpowder Plot) โดยผู้นับถือนิกายโรมันคาทอลิกเพื่อจะพยายามกำจัดพระเจ้าเจมส์ที่ 1 แห่งอังกฤษ เมื่อปี ค.ศ. 1605 แต่ไม่สำเร็จ
วิกิมีเดียคอมมอนส์มีสื่อเกี่ยวกับ รูปสัญลักษณ์ผู้ตาย
รูปสัญลักษณ์
อนุสรณ์
ที่เก็บศพ
หุ่น
↑  Merriam-Webster, Definition of Effigy
หูฟังแร่

หูฟังแร่
หูฟังแร่ (อังกฤษ: crystal earpiece) เป็นหูฟังซึ่งทำจากแร่ผลึก ที่มีปรากฏการณ์เปียโซอิเล็กตริก เปลี่ยนแรงดันไฟฟ้า เป็นการยืดหดของตัวลำโพงหูฟัง ทำให้เกิดการสั่นสะเทือนเป็นเสียงออกมาตามแรงดันไฟฟ้าที่จ่าย
หูฟังแร่ จะมีลักษณะเฉพาะคือ ต้องการพลังงานน้อย (อิมพีแดนซ์สูง) ความไวสูง แต่คุณภาพเสียงจะไม่ดีนัก ลักษณะของตัวหูฟังที่เห็นได้ชัดคือ รูปร่างที่เป็นปุ่มยื่นเข้าไปในช่องหูของผู้ฟัง และมักผลิตมาเป็นหูฟังข้างเดียว
การใช้งานส่วนใหญ่จะอยู่ในวิทยุแร่ และวิทยุทรานซิสเตอร์ยุคแรกๆ
หฺวัง เจิง

| หฺวัง เจิง |
| --- | --- |
เกิด:  (1980-04-16) 16 เมษายน ค.ศ. 1980 (44 ปี)
สัญชาติ: จีน
ศิษย์เก่า: มหาวิทยาลัยวิสคอนซิน แมดิสัน มหาวิทยาลัยเจ้อเจียง
อาชีพ: นักธุรกิจ
มีชื่อเสียงจาก: ผู้ก่อตั้งและประธานเจ้าหน้าที่บริหารของพินตัวตัว
หฺวัง เจิง (จีน: 黄峥; พินอิน: Huáng Zhēng) หรือ โคลิน หฺวัง (อังกฤษ: Colin Huang) เป็นนักธุรกิจชาวจีนผู้ก่อตั้งเว็บไซต์พินตัวตัว (Pinduoduo) แพลตฟอร์มอีคอมเมิร์ซที่ประสบความสำเร็จ จนทำให้หฺวังติดอันดับมหาเศรษฐีพันล้านของจีน
หลังจากจบการศึกษาระดับปริญญาตรีจากมหาวิทยาลัยเจ้อเจียง หฺวังศึกษาต่อระดับปริญญาโทและจบการศึกษาจากมหาวิทยาลัยวิสคอนซิน แมดิสัน หลังจากนั้นได้เข้าทำงานกับกูเกิลในตำแหน่งวิศวกรเมื่อ ค.ศ. 2004
ในปี ค.ศ. 2015 หฺวังได้ตั้งบริษัทพินตัวตัวขึ้นที่เซี่ยงไฮ้ ธุรกิจเติบโตและเข้าจดทะเบียนในตลาดหลักทรัพย์แนสแด็กเมื่อปี ค.ศ. 2018 ในชื่อหลักทรัพย์ PDD เปิดขายหุ้นต่อสาธารณชนครั้งแรก (IPO) ด้วยมูลค่ารวมมากถึง 1.6 พันล้านดอลลาร์สหรัฐ หฺวังมีหุ้นอยู่ในบริษัท 47 เปอร์เซ็นต์จึงมีมูลค่าทรัพย์สินสุทธิ 14 พันล้านดอลลาร์สหรัฐ ได้รับการจัดอันดับให้เป็นบุคคลที่ร่ำรวยที่สุดอันดับ 13 ของจีนในปี ค.ศ. 2018
หฺวังเหอเซี่ยโจ้วฉฺวี่

เสี่ยน ซิงไห่
หฺวังเหอเซี่ยโจ้วฉฺวี่ (จีนตัวย่อ: 黄河协奏曲; จีนตัวเต็ม: 黃河協奏曲; พินอิน: Huáng Hé xiézòuqǔ; "คอนแชร์โตแม่น้ำเหลือง"; อังกฤษ: Yellow River Piano Concerto) เป็นผลงานประพันธ์ของอิน เฉิงจง (殷承宗) และฉู่ ว่างหฺวา (储望华) สองนักดนตรีชาวจีนในปี ค.ศ. 1969 โดยเรียบเรียงมาจากหฺวังเหอต้าเหอช่าง (黄河大合唱) ผลงานประพันธ์ในปี ค.ศ. 1939 ของเสี่ยน ซิงไห่ (冼星海; ค.ศ. 1905–1945)  ซึ่งได้รับแรงบันดาลใจมาจากบทกวีปลุกใจ ในช่วงสงครามจีน-ญี่ปุ่นครั้งที่สอง
เปียโนคอนแชร์โตชุดนี้แบ่งออกเป็น 4 มูฟเมนต์ โดยตัดทอนมาจากคันตาตาต้นฉบับของเสี่ยน ซิงไห่ ที่แบ่งออกเป็น 8 มูฟเมนต์ ได้แก่
Prelude: The Song of the Yellow River Boatmen
Ode To the Yellow River
The Yellow River In Anger
Defend the Yellow River
ผลงานชิ้นนี้ออกแสดงครั้งแรกในช่วงของการปฏิวัติวัฒนธรรม แต่ก็ถูกห้ามนำออกแสดงมาโดยตลอด ผลงานชิ้นกลับได้รับความนิยมเป็นอย่างสูงภายนอกประเทศจีน และเพิ่งมีโอกาสได้แสดงในประเทศ ในช่วงปลายทศวรรษ 1980 เช่นเดียวกับเหลียงจู้เสี่ยวถีฉินเสียโจ้วฉฺวี่
หูชั้นในอักเสบ

| หูชั้นในอักเสบ (Labyrinthitis)> บัญชีจำแนกและลิงก์ไปภายนอก |
| --- | --- |
ICD-10: H83.0
ICD-9: 386.3
MeSH: C09.218.568.315
หูชั้นในอักเสบ (อังกฤษ: labyrinthiis, otitis interna) คือภาวะซึ่งมีการอักเสบของหูชั้นใน ทำให้มีการทำงานของระบบควบคุมการทรงตัวผิดปกติไปข้างหนึ่ง ชื่อภาษาอังกฤษ labyrinthitis ได้มาจากคำว่า labyrinth (เขาวงกต) ซึ่งมาจากลักษณะเป็นท่อคดเคี้ยวของส่วนหนึ่งของหูชั้นใน ท่อนี้ทำหน้าที่รับรู้การทรงตัวและตำแหน่งในปัจจุบันของศีรษะ หูชั้นในอักเสบทำให้มีความผิดปกติของการทรงตัว เกิดอาการเวียนศีรษะหมุนได้
นอกจากจะทำให้มีความผิดปกติของการทรงตัวแล้วผู้ป่วยหูชั้นในอักเสบยังอาจมีปัญหาสูญเสียการได้ยินหรือได้ยินเสียงผิดปกติได้ หูชั้นในอักเสบส่วนใหญ่เกิดจากการติดเชื้อไวรัส แต่ก็อาจเกิดจากการติดเชื้อแบคทีเรีย การบาดเจ็บที่ศีรษะ ภาวะเครียด ภูมิแพ้ หรือเป็นผลข้างเคียงจากยาบางชนิดก็ได้ หูชั้นในอักเสบที่เกิดจากการติดเชื้อไม่ว่าจะเป็นไวรัสหรือแบคทีเรียอาจทำให้สูญเสียการได้ยินถาวรได้ แม้จะพบน้อยมากก็ตาม
หุ่นฟาง

หุ่นฟาง (อังกฤษ: straw man) เป็นการให้เหตุผลแบบที่พบได้ทั่วไปและเป็นเหตุผลวิบัติอรูปนัยที่ยึดการให้ความประทับใจว่าได้โต้แย้งเหตุผลของอีกฝ่าย แต่ที่จริงโต้แย้งการให้เหตุผลที่อีกฝ่ายมิได้เสนอ ผู้ที่ใช้เหตุผลวิบัตินี้กล่าวได้ว่า "โจมตีหุ่นฟาง" (attacking a straw man)
การให้เหตุผลหุ่นฟางตรงแบบสร้างภาพลวงว่าได้โต้แย้งหรือเอาชนะญัตติของอีกฝ่ายอย่างเบ็ดเสร็จผ่านการลอบสับเปลี่ยนญัตตินั้นด้วยญัตติอื่น เรียก "ตั้งหุ่นฟาง" (stand up a straw man) แล้วก็โต้แย้งการให้เหตุผลเท็จนั้น เรียก "ล้มหุ่นฟาง" (knock down a straw man) แทนญัตติแท้จริงของอีกฝ่าย
มีการใช้เทคนิคนี้มาตลอดประวัติศาสตร์ในการโต้วาที โดยเฉพาะอย่างยิ่งเกี่ยวกับประเด็นที่มีอารมณ์รุนแรงสูง ซึ่งมีการให้คุณค่า "การสัประยุทธ์" ที่ดุเดือดน่าสนุกสนานและการพิชิต "ศัตรู" มากกว่าการคิดวิเคราะห์หรือทำความเข้าใจประเด็นทั้งสองฝ่าย
ตัวอย่าง

มักหยิบยกการให้เหตุผลหุ่นฟางในการโต้วาทีสาธารณะอย่างการโต้วาทีห้ามเครื่องดื่มแอลกอฮอล์ (ที่สมมติขึ้น) ดังนี้
ข้อเสนอเดิมคือให้ผ่อนปรนกฎหมายห้ามเบียร์ แต่ ข ตีความผิด/นำเสนอผิดข้อเสนอนี้โดยสนองตอบข้อเสนอดังกล่าวราวกับประโยค "เราควรมีการเข้าถึงสิ่งมึนเมาโดยไม่หวงห้าม" ดังนี้เป็นเหตุผลวิบัติเพราะ ก มิได้สนับสนุนการอนุญาตการเข้าถึงสารมึนเมาโดยไม่หวงห้ามดังกล่าว
หรืออีกตัวอย่างหนึ่ง
จากตัวอย่างนี้ ข ตีความผิด/นำเสนอผิดเช่นเดียวกัน
หูดหงอนไก่

| หูด (Genital warts) |
| --- | --- |
ผู้ป่วยโรคหูดรอบทวารหนักชนิดรุนแรง
บัญชีจำแนกและลิงก์ไปภายนอก
ICD-10: A63.0
ICD-9: 078.11
DiseasesDB: 29120
MedlinePlus: 000886
eMedicine: derm/454 med/1037
MeSH: C02.256.650.810.217
หูดหงอนไก่, หูดกามโรค หรือ หูด (อังกฤษ: genital warts, venereal warts, anal warts, anogenital warts, condyloma accuminata) เป็นอาการของโรคติดต่อทางเพศสัมพันธ์จากเชื้อฮิวแมนแพปพิลโลมาไวรัส (HPV) บางชนิดซึ่งติดต่อได้ง่ายมากผ่านทางการสัมผัสผิวหนังต่อผิวหนัง ส่วนใหญ่เป็นจากการสัมผัสผ่านการมีเพศสัมพันธ์ทางปาก ทางอวัยวะเพศ และทางทวารหนัก กับผู้มีเชื้อ โดยเป็นอาการที่เห็นได้ชัดเจนที่สุดของการติดเชื้อ HPV ที่อวัยวะเพศ แม้เชื้อ HPV บางชนิดทำให้เกิดมะเร็งปากมดลูกและมะเร็งทวารหนัก แต่ก็เป็นคนละชนิดกันกับที่ทำให้เกิดหูด. ผู้ได้รับเชื้อ HPV 90% จะไม่เกิดหูดหงอนไก่ แต่ก็ยังสามารถแพร่เชื้อต่อได้ อุบัติการณ์ของการติดเชื้อ HPV ต่างกันไปตามแต่ละงานวิจัย แต่ความชุกของการติดเชื้อ HPV นั้นมีมากจนแทบจะเรียกได้ว่าแทบทุกคนที่มีเพศสัมพันธ์จะได้รับเชื้อ HPV อย่างน้อย 1 ครั้ง ตลอดชีวิต
หักเหลี่ยมมัจจุราช

| หักเหลี่ยมมัจจุราช |
| --- | --- |
ประเภท: แอ็คชั่น-คอมเมดี้
สร้างโดย: บริษัท จำกัด
เขียนโดย: บทประพันธ์: เปลว ศิริสุวรรณ บทโทรทัศน์: เปลว ศิริสุวรรณ
กำกับโดย: เปลว ศิริสุวรรณ
แสดงนำ: ชัยวัฒน์ ทองแสง ชญานิศฐ์ บุญโสพิศ ทิชา พชรวรรณ ชนินทร จิตปรีดา กล้วยไม้ พิกุลแย้ม
ดนตรีแก่นเรื่องเปิด: -
ดนตรีแก่นเรื่องปิด: -
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 12 ตอน
การผลิต
ผู้อำนวยการสร้าง: พิชญ์ โพธารามิก ดร.โสรัชย์ อัศวประภา นวมินทร์ ประสพเนตร ซัง โด ลี
ความยาวตอน: 60 นาที / ตอน
ออกอากาศ
เครือข่าย: โมโน 29
ออกอากาศ: 12 กรกฎาคม พ.ศ. 2559 – 23 สิงหาคม พ.ศ. 2559
หักเหลี่ยมมัจจุราช (อังกฤษ: Guardian) เป็นละครโทรทัศน์แนวสืบสวน บทประพันธ์ของ เปลว ศิริสุวรรณ บทโทรทัศน์โดย เปลว ศิริสุวรรณ กำกับการแสดงโดย เปลว ศิริสุวรรณ ผลิตโดย บริษัท จำกัด ออกอากาศทุกวันจันทร์–อังคาร เวลา 20:30–21:30 น. ทาง ช่องโมโน 29 นำแสดงโดย ชัยวัฒน์ ทองแสง, ชญานิศฐ์ บุญโสพิศ, ทิชา พชรวรรณ, ชนินทร จิตปรีดา, กล้วยไม้ พิกุลแย้ม และนักแสดงชั้นนำอีกมากมาย เริ่มตอนแรกวันที่ 12 กรกฎาคม พ.ศ. 2559–23 สิงหาคม พ.ศ. 2559
ละครโทรทัศน์ > พ.ศ. 2559

ผลิตโดย :  บริษัท จำกัด

 บทประพันธ์ : เปลว ศิริสุวรรณ

 บทโทรทัศน์ : เปลว ศิริสุวรรณ

กำกับการแสดง : เปลว ศิริสุวรรณ

ออกอากาศทาง ช่องโมโน 29

เริ่มตอนแรก : 12 กรกฎาคม พ.ศ. 2559
ละครโทรทัศน์ > นักแสดง

ชัยวัฒน์ ทองแสง รับบทเป็น จิมมี่
ชญานิศฐ์ บุญโสพิศ รับบทเป็น ส.ส. ปลายฟ้า
ทิชา พชรวรรณ รับบทเป็น แป้ง
ชนินทร จิตปรีดา รับบทเป็น หอยแครง
กล้วยไม้ พิกุลแย้ม รับบทเป็น ชาโดว์
สรพงศ์ ชาตรี รับบทเป็น ผู้พันพยัคฆ์ (พ่อของจิมมี่)
สมชาย ศักดิกุล รับบทเป็น น้าสมาน (น้าของหอยแครง)
ชลัฏ ณ สงขลา รับบทเป็น สเนค
ละครโทรทัศน์ > นักแสดงรับเชิญ

เห็ดเผาะ เชิญยิ้ม รับบทเป็น เลขาคนเก่าการ์เดี้ยน
แอริน ยุกตะทัต รับบทเป็น นักแสดงสาวชื่อดัง
จักรพันธ์ ตัณฑะสุวรรณะ รับบทเป็น ผู้จัดการส่วนตัวนักแสดงสาวชื่อดัง
ทรงกรต มีไชโย รับบทเป็น เสี่ย
สมบัติ ขจรไชยกุล รับบทเป็น เสี่ยบุญหนัก
รับบทเป็น คราฟ (ลูกชายเสี่ยบุญหนัก)
รับบทเป็น  โจรในคราบตำรวจ
โกวิท วัฒนกุล รับบทเป็น  เจ้าของค่ายมวยไทย
รับบทเป็น  สิงห์ลำพอง
รับบทเป็น  พยาบาล
รับบทเป็น  นักข่าว
ธนายง ว่องตระกูล รับบทเป็น เสี่ยชูชัย 9
ณฐกร ไตรกิศยเวช รับบทเป็น มือปืนรับจ้างฆ่าคน
สหัสชัย ชุมรุม รับบทเป็น ดับเบิ้ล 11
รับบทเป็น ต้อม
เพลงประกอบละคร

เพลง   (เพลงเปิด) - ขับร้องโดย
เพลง   (เพลงปิด) - ขับร้องโดย
แหล่งข้อมูลอื่น

โปสเตอร์ การ์เดี้ยน หักเหลี่ยมมัจจุราช (Guardian): manager.co.th[ลิงก์เสีย]
GUARDIAN การ์เดี้ยน หักเหลี่ยมมัจจุราช : mono29.mthai.com เก็บถาวร 2016-11-24 ที่ เวย์แบ็กแมชชีน
#หักเหลี่ยมมัจจุราช : instagram.com
แคท-กล้วยไม้ ติดใจบทบู๊ โชว์แอ็กชั่นมันสุดติ่ง ในซีรีส์ การ์เดี้ยน : siamdara.com เก็บถาวร 2020-12-01 ที่ เวย์แบ็กแมชชีน
ต๊อบ บู๊จัดหนัก เดอะการ์เดี้ยน หักเหลี่ยมมัจจุราช : siamzone.com
ทิชา-จีทเวนตี้-เปิดซิงละครเรื่องแรก ทิชา จีทเวนตี้ เปิดซิงละครเรื่องแรก : oneclick.dtacplay.com[ลิงก์เสีย]
แคทติดใจบทบู๊โชว์แอ็กชั่นมันสุดติ่งในซีรีส์การ์เดี้ยนฯ : banmuang.co.th เก็บถาวร 2016-07-01 ที่ เวย์แบ็กแมชชีน
ต๊อบ-ชัยวัฒน์ จัดเต็ม เล่นบู๊ทั้งเรื่อง กิ๊ก ทิชา ใสๆในซีรีส์ เด : naewna.com/entertain
ต๊อบ ฮาเจอ ทิชา โก๊ะแตก เปิดฉาก การ์เดี้ยนหักเหลี่ยมมัจจุราช :  เก็บถาวร 2016-12-15 ที่ เวย์แบ็กแมชชีน
ทิชา จีทเวนตี้ ผันตัวมาเป็นนักแสดง thairath.co.th : thairath.co.th
อีฟ ชญานิศฐ์  เจอบทหนัก เล่นกับอารมณ์ตัวเอง ในซีรีส์ การ์เดี้ยนฯ : newsdara.com[ลิงก์เสีย]
หักเหลี่ยมมัจจุราช ที่สยามโซน
หมวดหมู่:ละครโทรทัศน์ช่องโมโน 29
หุ่นเชิด (อินเทอร์เน็ต)

ในอินเทอร์เน็ต หุ่นเชิด (อังกฤษ: sockpuppet) หมายถึงอัตลักษณ์ออนไลน์ที่ใช้เพื่อหลอกหลวงผู้อื่น คำว่าหุ่นเชิดมีที่มาจากการเคลื่อนไหวตุ๊กตาหุ่นเชิดด้วยมือไปมา และเดิมใช้อ้างถึงอัตลักษณ์ปลอมของบุคคลหนึ่งบุคคลใดในสังคมอินเทอร์เน็ตเพื่อกล่าวถึงหรือกล่าวโต้ตอบกับตัวเอง ประหนึ่งว่าหุ่นเชิดคือคนอีกคนหนึ่ง ปัจจุบันนี้ คำว่าหุ่นเชิดหมายความรวมถึงการใช้อัตลักษณ์ที่ไม่ถูกต้องเพื่อสนับสนุน ปกป้องหรือชื่นชมบุคคลที่สามหรือองค์กรอื่นใด หรือการใช้หุ่นเชิดเพื่อหลบเลี่ยงการถูกระงับการใช้งานหรือการถูกแบน ข้อแตกต่างที่สำคัญระหว่างการใช้นามแฝง และการใช้หุ่นเชิดคือ หุ่นเชิดจะใช้ในทำนองว่าบุคคลนั้น ๆ เป็นบุคคลที่สามที่ไม่เกี่ยวข้องกับผู้เชิดหุ่น ในสังคมออนไลน์หลายแห่งมีนโยบายว่าด้วยการบล็อกหุ่นเชิดเพื่อป้องกันความเสียหายด้วย
คำว่าหุ่นเชิดปรากฏขึ้นครั้งแรกในวันที่ 9 กรกฎาคม พ.ศ. 2536 แต่ยังไม่ปรากฏการใช้งานมากนักในเครือข่าย USENET จนกระทั่งในปี พ.ศ. 2539 ที่ปรากฏการใช้งานมากขึ้น ต่อมานิตยสารยูเอสนิวส์แอนด์เวิร์ดรีพอร์ต (U.S. News and World Report) ฉบับวันที่ 27 มีนาคม พ.ศ. 2543 เป็นผู้ใช้คำว่าหุ่นเชิดในความหมายของบุคคลหนึ่งบุคคลใดที่มีบุคคลอีกบุคคลหนึ่งคอยควบคุมการกระทำอยู่ ซึ่งต่อมาความหมายนี้เองและตัวอย่างการใช้ได้รับการบรรจุในพจนานุกรมภาษาอังกฤษ ฉบับออกซฟอร์ด
การเขียนวิจารณ์หนังของตนเองโดยใช้ชื่ออื่นมีมาก่อนยุคอินเทอร์เน็ต แต่ก็นับว่าเป็นหุ่นเชิดได้ โดยมีตัวอย่างจากผู้มีชื่อเสียง เช่น วอล์ท วิธแมน แอนโนที เบอร์เกส และเบนจามิน แฟรงคลิน
แหล่งข้อมูลอื่น

Sock puppet at Jargon File
หิมะภาค

ภาพมุมสูงของหิมะภาค จาก เก็บถาวร 2007-08-26 ที่ เวย์แบ็กแมชชีน UN Environment Programme Global Outlook for Ice and Snow
ภาพความละเอียดสูงนี้ ซึ่งออกแบบสำหรับ IPCC แสดงขอบเขตของบริเวณที่ได้รับผลจากองค์ประกอบของหิมะภาคทั่วโลก เหนือพื้นดิน ชั้นดินเยือกแข็งคงตัวต่อเนื่องแสดงด้วยสีชมพูเข้ม ขณะที่ชั้นดินเยือกแข็งคงตัวไม่ต่อเนื่องแสดงด้วยสีชมพูที่อ่อนกว่า สีขาวกึ่งโปร่งใสเหนือพื้นที่ดินกว้างใหญ่ของซีกโลกเหนือแสดงบริเวณซึ่งมีหิมะตกอย่างน้อยหนึ่งวันระหว่างปี 2543-2555 เส้นสีเขียวสว่างตามขอบทิศใต้ของบริเวฯนี้แสดงขอบเขตหิมะสูงสุด ขณะที่เส้นสีดำตามทวีปอเมริกาเหนือ ยุโรปและเอเชียแสดงเส้นขอบเขตหิมะ 50% ธารน้ำแข็งแสดงเป็นจุดสีทองเล็ก ๆ ในพื้นที่ภูเขาและในละติจูดเหนือและใต้จัด เหนือพื้นน้ำ หิ้งน้ำแข็งแสดงรอบทวีปแอนตาร์กติกาตามน้ำแข็งทะเลรอบหิ้งน้ำแข็ง น้ำแข็งทะเลยังแสดงที่ขั้วโลกเหนือ สำหรับทั้งสองขั้ว ขอบเขตน้ำแข็งทะเลเฉลี่ย 30 ปีแสดงโดยขอบสีเหลือง นอกากนี้ จะเห็นแผ่นน้ำแข็งกรีนแลนด์และแอนตาร์กติกาได้ชัดเจน
หิมะภาค[ต้องการอ้างอิง]หรือ ไครโอสเฟียร์ (อังกฤษ: Cryosphere) เป็นส่วนหนึ่งของผิวโลกซึ่งประกอบด้วยน้ำในรูปของแข็ง รวมถึงทะเลที่เป็นน้ำแข็ง ทะเลสาบน้ำแข็ง แม่น้ำที่เป็นน้ำแข็ง ธารน้ำแข็ง แผ่นน้ำแข็ง และพื้นดินซึ่งเยือกแข็ง พื้นที่ส่วนใหญ่ของหิมะภาคมักจะซ้อนอยู่บนพื้นที่ของอุทกภาค หิมะภาคนั้นเกี่ยวข้องกับการเปลี่ยนแปลงสภาพภูมิอากาศโลกหลายประการ โดยมักมีอิทธิพลต่อเมฆ ปริมาณหยาดน้ำฟ้า อุทกวิทยา และการไหลเวียนของอากาศและกระแสน้ำ
โครงสร้าง

น้ำที่ผ่านจุดเยือกแข็งมาแล้วมักจะพบบนพื้นผิวโลกในรูปของหิมะ น้ำแข็งในทะเลสาบและแม่น้ำ น้ำแข็งในทะเล และธารน้ำแข็ง โดยพื้นที่ที่มีน้ำแข็งปกคลุมและน้ำแข็งในแหล่งน้ำจืดนั้นมักจะขึ้นตรงกับฤดูกาล หากอุณหภูมิสูงขึ้น หิมะหรือน้ำแข็งเหล่านี้ก็อาจละลายได้ น้ำแข็งในธารน้ำแข็งบางแห่งอาจคงสภาพได้นานถึงหนึ่งแสนปีหรือมากกว่านั้น และน้ำแข็งทางตะวันออกของทวีปแอนตาร์กติกาอาจมีอายุถึงหนึ่งล้านปี
ปริมาณน้ำแข็งที่มากที่สุดในโลกอยู่ที่แอนตาร์กติกา โดยเฉพาะบริเวณตะวันออกของทวีป ส่วนบริเวณที่มีน้ำแข็งหรือหิมะปกคลุมที่กว้างที่สุดในโลกนั้นอยู่บริเวณซีกโลกเหนือ โดยหิมะภาคจะกินพื้นที่ถึงร้อยละ 23 ของซีกโลกเหนือในเดือนมกราคม
มีปัจจัยทางกายภาพที่สำคัญหลายประการที่ทำให้การแลกเปลี่ยนพลังงานระหว่างพื้นผิวโลกกับชั้นบรรยากาศเบาบางลง ปัจจัยที่สำคัญก็คือการที่หิมะภาคสามารถสะท้อนความร้อนได้ สามารถถ่ายเทความร้อนได้ และสามารถเปลี่ยนสถานะได้ (ความร้อนแฝงจำเพาะ) ปัจจัยทางกายภาพเหล่านี้รวมถึงความขรุขระของผิวไครโอสเฟียร์นั้นมีส่วนอย่างมากในการที่มนุษย์สามารถสังเกตและศึกษาหิมะและน้ำแข็งจากอวกาศได้ ตัวอย่างเช่นความขรุขระของหิมะภาคเป็นตัวการสำคัญในการสะท้อนกลับของเรดาร์
ดูเติม

ธารน้ำแข็ง
น้ำแข็ง
หิมะ
อุทกภาค
หุ้นส่วนมหาชน-เอกชน

หุ้นส่วนมหาชน-เอกชน (อังกฤษ: public-private partnership) หรือย่อว่า PPP หมายถึงข้อตกลงความร่วมมือระหว่างภาครัฐและภาคเอกชนตั้งแต่สองรายขึ้นไป โดยส่วนมากเป็นความร่วมมือในระยะยาว ส่วนใหญ่เป็นการร่วมทุนเกี่ยวกับโครงสร้างพื้นฐาน อาทิ โรงเรียน, โรงพยาบาล, ระบบคมนาคมขนส่ง, ระบบจัดการและระบายน้ำ เป็นต้น พีพีพีเป็นเครื่องมือทรงประสิทธิภาพที่ช่วยประหยัดงบประมาณของภาครัฐ การดึงเอกชนเข้ามาเป็นหุ้นส่วนสามารถเพิ่มประสิทธิภาพการดำเนินงานและเพิ่มคุณภาพของโครงการต่างๆ อย่างไรก็ตาม พีพีพีตกเป็นที่โต้เถียงกันอย่างมากในประเด็นว่าผลตอบแทนการลงทุนที่ภาครัฐได้รับมักต่ำกว่าที่ภาคเอกชนได้รับ เปรียบเสมือนว่ารัฐได้ว่าจ้างเอกชนเข้าดำเนินหน้าที่กิจการบางอย่างแทนรัฐหรือองค์กรปกครองส่วนท้องถิ่น
รูปแบบ

รุปแบบของหุ้นส่วนมหาชน-เอกชนที่นิยมใช้ในระดับสากลใช้มีอยู่ 3 แบบด้วยกัน คือ:
ออกแบบ-สร้าง-จัดหาทุน-บริหารและบำรุงรักษา (Design-Build-Finance-Operate/Maintain หรือ DBFMO) รัฐและเอกชนเป็นเจ้าของกรรมสิทธิ์โครงการร่วมกัน สัดส่วนแล้วแต่จะตกลงกัน
ออกแบบ-สร้าง-ถือครอง-บริหาร (Design-Build-Own-Operate) รัฐจ้างเอกชนในการออกแบบก่อสร้างและจ้างเอกชนบริหารโครงการด้วย โดยที่รัฐเป็นเจ้าของกรรมสิทธิ์โครงการ
สร้าง-ถือครอง-บริหาร-ส่งมอบ (Build-Own-Operate-Transfer หรือ BOOT) รัฐให้สัมปทานแก่เอกชนจัดหาทุน ออกแบบ ก่อสร้าง และบริหารงานตามเวลาสัญญาสัมปทาน กรรมสิทธิ์โครงการจะโอนไปสู่รัฐเมื่อหมดสัญญา
ห้วงอวกาศลึกภาพแรกของเวบบ์

| ห้วงอวกาศลึกภาพแรกของเวบบ์ |
| --- | --- |
Webb's First Deep Field
ข้อมูลสังเกต
กลุ่มดาว: Galaxy cluster SMACS 0723
ระยะทาง (ร่วมเคลื่อนไหว): 4.6 พันล้านปีแสง
ดูเพิ่ม: กลุ่มและกระจุกดาราจักร, รายชื่อกลุ่มกระจุกดาราจักร
ห้วงอวกาศลึกภาพแรกของเวบบ์ (อังกฤษ: Webb's First Deep Field) เป็นภาพถ่ายปฏิบัติการภาพแรกที่ถ่ายโดยกล้องเนียร์อินฟราเรด (NIRCam) ของกล้องโทรทรรศน์อวกาศเจมส์ เวบบ์ และเป็นภาพที่ประกอบขึ้นมาจากภาพที่ได้รับจากความยาวคลื่นต่าง ๆ รวมกันกว่า 12.5 ชั่วโมง
ภาพถ่ายนี้แสดงให้เห็นกระจุกดาราจักรสแมกส์ 0723 ดังที่ปรากฏเมื่อ 4.6 พันล้านปีก่อน กระจุกดาราจักรนี้สามารถมองเห็นได้จากซีกโลกใต้ และเป็นภาพสีเท็จขนาดเต็มภาพแรกจากกล้องโทรทรรศน์อวกาศเจมส์ เวบบ์ และเป็นภาพมุมมองอินฟราเรดแสดงจักรวาลที่มีความละเอียดสูงที่สุดเท่าที่เคยถ่ายมา แสดงให้เห็นดาราจักรหลายพันดาราจักร และสามารถเห็นไปถึงวัตถุที่จางที่สุดที่คลื่นอินฟราเรดจับได้มาปรากฏในภาพของกล้องเป็นครั้งแรก
ห้องพักริมทาง

ห้องพักริมทางแห่งหนึ่งในรัฐมินนิโซตา มีลักษณะเป็นอาคารรูปตัวแอล (แบบฉบับของอาคารห้องพักริมทางในสหรัฐอเมริกาในคริสต์ทศวรรษ 1950)
ห้องพักริมทาง (อังกฤษ: motel) หรือนิยมเรียกทับศัพท์ว่า โมเท็ล หรือ
โมเต็ล เป็นโรงแรมประเภทหนึ่งสำหรับนักเดินทาง โดยมักจะมีที่จอดรถอยู่บริเวณหน้าโรงแรม โมเทลเป็นที่นิยมในสหรัฐอเมริกาโดยเฉพาะกลุ่มที่ชื่นชอบการเดินทางโดยรถยนต์
คำว่า motel ในภาษาอังกฤษผูกขึ้นโดยตัดรวมพยางค์จากคำว่า motor (เครื่องยนต์) และ hotel (โรงแรม) หมายถึงโรงแรมสำหรับนักเดินทางที่ขับรถยนต์ โดยลักษณะของห้องพักริมทางจะเป็นอาคารหลังเดี่ยวซึ่งมีห้องติดกันตามความยาวอาคาร และมีที่จอดรถด้านหน้าแต่ละห้อง อัตราค่าเช่าห้องพักริมทางมักมีราคาไม่แพงเมื่อเทียบกับโรงแรมประเภทอื่น
ในปัจจุบันได้มีความพยายามเลิกใช้คำว่า motel (แม้ว่าชื่อโรงแรมหลายยังมีปรากฏในชื่อ เช่น โมเทล 6 หรือ ซูเปอร์ 8 โมเทล) โดยทางสมาคมห้องพักริมทางได้นำคำว่า lodging (บ้านพักแรม) มาใช้แทน ซึ่งมีความหมายที่ใกล้เคียงกับลักษณะที่พักในปัจจุบัน
ในเมืองไทยมีการก่อสร้างโรงแรมในลักษณะห้องพักริมทางหลายแห่ง ซึ่งได้มีการพัฒนาเป็นโรงแรมที่พักชั่วคราวรายชั่วโมงแทนที่ โดยรู้จักในชื่อของโรงแรมม่านรูด
หินหนืด

หินหนืด (อังกฤษ: magma) เป็นสารเหลวที่อยู่ลึกลงไปภายใต้เปลือกโลก มีความหนืดหรือข้นมากกว่าปกติ เคลื่อนตัวได้ในวงจำกัด มีส่วนผสมของแข็ง ของเหลว หรือแก๊สรวมอยู่ด้วย มีอุณหภูมิที่สูงมาก เมื่อแทรกดันหรือพุ่งขึ้นจากผิวโลก จะเย็นตัวลงกลายเป็นหินแข็ง เรียกว่า หินอัคนี
หินหนืดมีอุณหภูมิอยู่ในช่วง 650–1,200 องศาเซลเซียส ถูกอัดอยู่ภายใต้แรงดันสูง บางครั้งถูกดันขึ้นมาผ่านปล่องภูเขาไฟเป็นหินหลอมเหลว (lava) ผลลัพธ์จากการระเบิดของภูเขาไฟ มักจะได้ของเหลว ผลึก และแก๊ส ที่ไม่เคยผุดขึ้นจากเปลือกโลกมาก่อน หินหนืดจะสะสมตัวอยู่ในช่องภายใต้เปลือกโลก โดยมีองค์ประกอบต่าง ๆ กันเล็กน้อยในพื้นที่ต่าง ๆ
การเกิดหินหนืด

การเกิดหินหนืดนั้น บางส่วนของโลกจะต้องมีความร้อนพอที่จะละลายหินได้ ในสภาวะปกติจะไม่มีความร้อนที่สูงพอจะละลายหินได้ เว้นแต่บริเวณแกนโลกด้านนอก ดังนั้นหินหนืดจึงเกิดในสภาพพิเศษเท่านั้น และต้องมีแรงดันที่เพิ่มขึ้น ทำให้อุณหภูมิในการหลอมละลายเปลี่ยนไปด้วย
ชนิดของหินหนืด

หินหนืดบะซอลต์ (Basaltic magma) หรือ หินหนืดแกบโบร (Gabbroic magma)
หินหนืดไดออไรต์ (Dioritic magma) หรือ หินหนืดแอนเดสไซต์ (Andesitic magma)
หินหนืดไรโอไลต์ (Rhyolitic magma) หรือ หินหนืดแกรนิต (Granitic magma)
หินหลอมเหลว
แหล่งข้อมูลอื่น

Earth Science Australia เก็บถาวร 2005-09-07 ที่ เวย์แบ็กแมชชีน